San Valentino kalnas
San Valentino kalnas arba Šv. Valentino kalnas (isp. Monte San Valentín), dar žinomas kaip San Klementės kalnas (Monte San Clemente) – kalnas Čilės pietuose, aukščiausias Patagonijos Anduose. Aukštis – 4058 m. Stūkso Aiseno regione, 140 km į pietvakarius nuo Puerto Aiseno, San Rafaelio lagūnos nacionaliniame parke, tarp Cheneral Kareros ežero ir San Rafaelio lagūnos. Kalną dengia Šiaurės Patagonijos ledlaukis.